ผบก.จร. ชูโครงการพระราชดำริ เดินหน้าเร่งแก้ปัญหาจราจรเมืองกรุง
สถิติปริมาณรถที่จดทะเบียน ข้อมูลของกรมการขนส่งวันที่ 31 มี.ค.2562 พบว่า กรุงเทพมหานคร มีจำนวนรถ 10,381,622 คัน ขณะที่ถนนรองรับรถได้ไม่เกิน 2 ล้านคัน ทำให้ปริมาณรถมีมากกว่าถนนสูงถึง 5.8 เท่า จึงมีสถิติรถติดมากเป็นอันดับต้นของโลก ซึ่งไม่เพียงแค่ปัญหารถติดเท่านั้น การแข่งรถในทาง ปัญหาหมอกควันพิษ การส่งผู้ป่วยไม่ทัน ล้วนเป็นปัญหาบนท้องถนนที่คนกรุงเทพมหานครอยากให้รัฐบาลเร่งแก้ไข,รัฐบาล คสช. พล.อ.ประยุทธ์ จันทร์โอชา และ พล.อ.ประวิตร วงษ์สุวรรณ รองนายกรัฐมนตรีฝ่ายความมั่นคง ให้ พล.ต.อ.จักรทิพย์ ชัยจินดา ผบ.ตร. เร่งแก้ไข กองบังคับการจราจร หน่วยงานหลักที่รับผิดชอบในการแก้ปัญหาจราจรในเมืองหลวง ซึ่งเป็นเรื่องที่หมักหมมมานาน ไม่เคยมีใครแก้ไขได้,พล.ต.ต.นิธิธร จินตกานนท์ ผบก.จร. รู้ดีว่าเป็นโจทย์ยากที่จะแก้ไข ถ้าตำรวจทำงานแบบเดิมๆ ไม่มีทางแก้ไขได้ จึงได้น้อมนำแนวพระราชดำริของ พระบาทสมเด็จพระปรมินทร มหาภูมิพลอดุลยเดช บรมนาถบพิตร ที่ทรงห่วงใยพสกนิกรในกรุงเทพฯและปริมณฑล ที่ประสบกับปัญหาการจราจร มีพระราชดำริให้ก่อตั้งตำรวจจราจรโครงการพระราชดำริเมื่อปี 2536 โดยพระราชทานพระราชทรัพย์ส่วนพระองค์ ให้สำนักงานตำรวจแห่งชาตินำไปซื้อรถจักรยานยนต์เป็นหน่วยเคลื่อนที่เร็ว ทำหน้าที่สายตรวจจราจร ซื้อวิทยุสื่อสารและค่าเบี้ยเลี้ยงตำรวจ,พระราชทานแนวทางปฏิบัติ 5 ประการ 1.แสวงหาแนวทางให้ผู้ใช้รถใช้ถนน เคารพกฎจราจรและมีมารยาท 2.ใช้รถจักรยานยนต์เป็นหน่วยเคลื่อนที่เร็วไปแก้ปัญหายังจุดที่รถติดเปรียบเสมือนกับรถนำขบวน เมื่อขบวนติด รถจักรยานยนต์จะเข้าไปแก้ไขปัญหาทำให้รถในขบวนเคลื่อนที่ไปได้ ซึ่งรถในถนนมีหลายขบวนเช่นเดียวกัน 3.ให้รถจักรยานยนต์ดูแลการจราจรในถนน ให้รถเคลื่อนตัวไปได้เรื่อยๆตามความเหมาะสม 4.ถนนที่เป็นคอขวดให้รถจักรยานยนต์เข้าไปแก้ไขปัญหา ให้รถเคลื่อนตัวไปได้เรื่อยๆ เปรียบเสมือนเทน้ำออกจากขวด 5.ให้ประชาชนผู้ใช้รถใช้ถนนให้ความร่วมมือในการแก้ไขปัญหาการจราจร,พล.ต.ต.นิธิธรเกิดแนวคิดยกระดับการทำงานของ ตำรวจจราจรโครงการพระราชดำริ ปฏิบัติงานตามแนวพระราชดำริเพื่อแก้ไขปัญหาจราจร โดยนำเอาเทคโนโลยี การบูรณาการกับกรมการขนส่ง หน่วยงานในพื้นที่ทำงานร่วมกัน ประสานข้อมูล ส่งต่อปัญหาการจราจรในพื้นที่ให้เชื่อมโยงกัน,ไม่ใช่ต่างคนต่างทำเหมือนแต่ก่อน,พล.ต.ต.นิธิธรเป็นคนจริงจัง ลงพื้นที่สัมผัสปัญหาด้วยตนเอง ทำงานคลุกคลีกับผู้ใต้บังคับบัญชา ที่ไหนรถติด ที่ไหนมีปัญหาลงทำงานแก้ไขทันที รับฟังปัญหาการจราจร ความเดือดร้อนและเรื่องการร้องเรียนต่างๆที่ประชาชนได้แจ้งผ่านมายังช่องทางสายด่วนหรือช่องทางอื่นๆ เมื่อได้ปัญหามาแล้วเรียกตำรวจที่เกี่ยวข้องมาประชุมระดมสมอง แก้ไขปัญหาที่ได้รับมา ตอบสนองความต้องการคนใช้รถใช้ถนนได้ดีขึ้น,เวลาเกิดความเดือดร้อนบนถนนจะเห็นว่าตำรวจเข้าไปช่วยเหลือเร็วขึ้น เป็นที่พึ่งของประชาชนได้ มีหลายโครงการตำรวจจราจรโครงการพระราชดำริออกให้การจราจรในชั่วโมงเร่งด่วน มีการบังคับใช้กฎหมายรถแท็กซี่ปฏิเสธผู้โดยสาร จอดในที่ห้ามจอด ตามแยก ตามทางด่วน ตามจุดสำคัญจะเห็นตำรวจคอยโบกรถมากขึ้น,ตำรวจจราจรโครงการพระราชดำริช่วยเหลือหญิงท้องแก่ใกล้คลอดไปส่งโรงพยาบาล ช่วยคลอดฉุกเฉินได้ตั้งแต่ปี 2536 ถึงปัจจุบัน ช่วยคลอดฉุกเฉินถึง 175 ราย เป็นภาพที่คุ้นตาของประชาชน ตำรวจช่วยทำคลอด และโครงการนำอวัยวะเปลี่ยนถ่ายให้กับผู้ป่วย โดยตำรวจจราจรโครงการพระราชดำริร่วมกับแพทย์ศิริราชพยาบาล นำส่งหัวใจ ตับ ไต เพื่อไปเปลี่ยนถ่ายให้กับผู้ป่วยในโรงพยาบาล,เมื่อมีคนบริจาคอวัยวะมาแล้ว หลังผ่าตัดเปลี่ยนถ่าย 4 ชม. อวัยวะถูกนำส่งทางเครื่องบิน เมื่อมาถึงสนามบินหลายครั้งนำส่งโรงพยาบาลไม่ทัน เพราะติดปัญหาการจราจร พล.ต.ต.นิธิธรทำโครงการนี้เป็นภารกิจที่ แข่งกับเวลา ช่วยชีวิตไปแล้ว 12 ราย หรือโครงการอำนวยความสะดวกผู้ป่วยบนท้องถนนนำส่งโรงพยาบาลโดยเร็ว,โครงการตำรวจช่าง พล.ต.ต.นิธิธร อบรมตำรวจจราจรโครงการพระราชดำริ ให้เป็นตำรวจช่าง สามารถแก้ไขปัญหารถเสียของประชาชนในเบื้องต้น เพื่อช่วยบรรเทาความเดือดร้อนของประชาชน และรถเสียนำมาซึ่งปัญหาการจราจรติดขัด สร้างภาพลักษณ์ที่ดีให้กับตำรวจเป็นอย่างมาก,การแก้ปัญหามลภาวะทางอากาศ ปัญหาฝุ่นละออง PM 2.5 ซึ่งปัญหา 60 เปอร์เซ็นต์เกิดจากการสันดาป หรือเผาไหม้ในรถเครื่องยนต์ดีเซลที่มีความเสื่อมสภาพไม่สมบูรณ์ ได้มีการบังคับใช้กฎหมายในการตรวจจับรถที่สร้างมลภาวะ หรือรถที่มีค่าควันดำเกินกว่าที่กฎหมายกำหนด ไปแล้วกว่า 23,902 คัน,การแข่งรถในทางที่ก่อความเดือดร้อนอันตราย พล.ต.ต.นิธิธรนำตำรวจจราจรกลางร่วมกับตำรวจท้องที่เปิดปฏิบัติการมาแล้ว 69 ครั้ง ยึดรถจักรยานยนต์ 5,529 คัน ตรวจปัสสาวะผู้ขับขี่ 8,404 ราย ตรวจเก็บดีเอ็นเอ 2,048 ราย อบรมผู้ขับขี่ที่ฝ่าฝืนแข่งรถในทาง 44 ครั้ง 3,987 คน จัดอบรมโครงการ สร้างภูมิคุ้มกัน สานฝันเด็กและเยาวชนไทย 7 รุ่น 345 ราย และจับแอดมินตามหมายจับ 99 หมายจับ ปิดเพจในเฟซบุ๊กที่โพสต์เชิญชวนแข่งรถในทาง 115 เพจ ตรวจท่อไอเสียรถจักรยานยนต์ที่เสียงดังเกินมาตรฐาน 2,443 คัน,พล.ต.ต.นิธิธร ผบก.จร. กล่าวกับ ทีมข่าวอาชญากรรม ว่า ปัจจุบันตำรวจจราจรโครงการพระราชดำริได้น้อมนำพระราชดำริของพระบาทสมเด็จพระปรมินทรมหาภูมิพล อดุลยเดช บรมนาถบพิตร ที่พระราชทานให้ตำรวจจราจรโครงการพระราชดำริเมื่อปี 2536 โดยเฉพาะปัญหาจราจรติดขัดของกรุงเทพมหานคร พล.อ.ประยุทธ์ จันทร์โอชา นายกรัฐมนตรี และ พล.อ.ประวิตร วงษ์สุวรรณ รองนายกรัฐมนตรีฝ่ายความมั่นคง ให้ความห่วงใย ได้นำตำรวจจราจรโครงการพระราชดำริมาปฏิบัติหน้าที่ในชั่วโมงเร่งด่วน จุดเสี่ยงที่รถติด มีการลงพื้นที่ประชุมร่วมกับตำรวจท้องที่และหน่วยงานที่เกี่ยวข้องหาสาเหตุ แนวทางแก้ไขร่วมกัน หลายจุดที่มีปัญหาจราจรในภาพรวมดีขึ้น ตำรวจจราจรโครงการพระราชดำริยังมีโครงการให้การช่วยเหลือประชาชนบนท้องถนน เช่น ตำรวจช่วยทำคลอด ตำรวจนำส่งผู้ป่วยส่งโรงพยาบาล ตำรวจนำอวัยวะไปเปลี่ยนถ่ายให้กับผู้ป่วย ตำรวจช่างคอยช่วยรถเสีย หรืออีกหลายๆปัญหาที่ตำรวจจราจรโครงการพระราชดำริได้เข้าไปช่วยเหลือ ทุกปัญหาบนท้องถนนต้องได้รับการแก้ไข ได้ลงพื้นที่ทำงานร่วมกับผู้ใต้บังคับบัญชาทุกวัน รับฟังปัญหาข้อร้องเรียนการจราจรในพื้นที่มาปรับปรุงแก้ไข,ทุกโครงการที่เกิดขึ้นไม่มีโครงการที่เกินขีดกำลังของตำรวจ จะเน้นโครงการที่กระตุ้นตำรวจจราจร ให้แก้ไขในเรื่องที่ได้รับการร้องเรียนจากประชาชน โดยตำรวจจราจรโครงการพระราชดำริเสมือนชุดเคลื่อนที่เร็วบนท้องถนนที่พร้อมช่วยเหลือให้บริการประชาชนตลอดเวลา ทุกปัญหาบนท้องถนนในกรุงเทพฯต้องมีตำรวจจราจรคอยแก้ไข,ภาพรวมของตำรวจจราจรกลางในยุค พล.ต.ต.นิธิธร ผบก.จร. ที่นำเอาตำรวจจราจรโครงการพระราชดำริแก้ปัญหาจราจรและให้การช่วยเหลือประชาชนบนท้องถนน ไม่แก้ปัญหาแบบเดิม รับฟังความเห็นปัญหาจากประชาชน แล้วนำมาปรับปรุงแก้ไขร่วมกับตำรวจท้องที่และหน่วยที่เกี่ยวข้อง ไม่ใช่ต่างคนต่างทำต่างแก้เหมือนแต่ก่อน,การลงพื้นที่แก้ปัญหาทุกวันของ ผบก.จร. ปลูกฝังตำรวจให้ทำงานด้วย จิตอาสา เชื่อว่าปัญหาการจราจรของคนกรุงจะดีขึ้น โดยมีตำรวจจราจรโครงการพระราชดำริเป็นตัวชูโรงแก้ปัญหา.,ทีมข่าวอาชญากรรม
สถิติปริมาณรถที่จดทะเบียน ข้อมูลของกรมการขนส่งวันที่ 31 มี.ค.2562 พบว่า กรุงเทพมหานคร มีจำนวนรถ 10,381,622 คัน ขณะที่ถนนรองรับรถได้ไม่เกิน 2 ล้านคัน
นิธิธร จินตกานนท์,กองบังคับการจราจร,ปัญหาจราจร,กรุงเทพมหานคร,ตำรวจจราจร,ทีมข่าวอาชญากรรม,แกะรอยสัปดาห์